Дворац Геделон

Дворац Геделон (фр. Guédelon) је пројекат реконструкције средњовековне изградње замка. Налази се у Трењију (фр. Treigny), у департману Јон (фр. Yonne) у северозападном делу централне Француске. Циљ пројекта је да се изгради историјски аутентичан дворац искључиво употребом техника и материјала коришћених у средњем веку. Када буде завршен 2020. године, требало би да буде аутентична реконструкција средњовековног дворца из 13. века. Да би се у потпуности истражила стара технологија, пројекат користи само технике, алате и костиме који су аутентични за овај период. Материјали, укључујући дрво и камен, се добијају локално. Главни пројектант је Жак Мулен. Он је пројектовао дворац у складу са архитектонским моделом развијеним током 12. и 13. века под патронатом фрацуског краља Филипа II. Изградњу је 1997. започео Мишел Гијо, власник замка Сен Фаржо удаљеног 13 km од овог места. Локација је изабрана због доступности грађевинског материјала: напуштени каменолом се налази у близини, а место се налази у великој шуми, у близини рибњака. Пројекат је запослио 55 људи и сада је туристичка знаменитост, коју посећује више од 300.000 људи сваке године. Концепт Двореца Геделон је постао комплексан пројекат, који се ослања на неколико аспеката: Туризам: Градилиште се може посетити. Организују се посете са водичем, а средњовековни ресторан прима посетиоце. Локација је сада значајно туристичко одредиште и најпосећенија атракција у департману Јон, са више од 300.000 посетилаца у 2010. години. Образовање: Пројекат је отворен и прилагођен групама и ђачким екскурзијама. Може се научити о условима рада у средњем веку и различитих занатима тог времена. Наука и знање: Тим пројекта користи испитује научно и историско знање о средњовековним техникама градње. Људски: У овој руралној области пројекат је отворио 55 нових радних места и привукао 200 волонтера. Социјални: Пројекат запошљава младе који се суочавају са тешкоћама, помажући им да се кроз посао стручно усавршавају. На пример, неки од њих су радом на пројекту стекли дипломе каменоресца. Спомен: Пројекат се може посматрати и као спомен. Експеримент Експериментална археологија користи директан приступ методама испитивања, како би обновила заборављене технике. Била је уведена када су академици одлучили да експериментишу и да сами науче старе вештине, радије него да се ослањају само на моделе, хипотезе и теорије. Још један пример оваквог приступа је покушаји археолога да се створе кремене алатке. Током година, древне технике су превазиђене и заборављене. Када етнографска истраживања нису могућа, могу помоћи археолошки материјал и стари рукописи, али ово доводи до грешака у тумачењу. Да би се разумело како се користи алат, како се гради објекат, неопходно је стварно искуство. Тако у оквиру експеримената настају мачеви, опсадне направе, утврђења и друге ствари. Циљ није само да се научи како се прави одређени предмет, већ и како се он користи. За средњи век, овај приступ је ограничен на изоловане објекте, специфичне функције и ограничене секвенце. Намера дворца Геделон је стварање потпуно новог експеримента: анализу процеса градње као целокупног пројекта. У новембру 2014. године, дворац је приказан у серији Би-Би-Си-ја, "Тајне замка", у којој се пројекат описује као "највећи светски археолошки експеримент". Слике изградње Библиографија Thomas Bitterli-Waldvogel: Guédelon. Bau einer Burg im 21. Jahrhundert. In: Burgen und Schlösser. Zeitschrift für Burgenforschung und Denkmalpflege. Heft 4, 2006. Braubach, Europäisches Burgeninstitut. Philippe Minard und François Folcher: Guédelon: Des hommes fous, un château fort. Paris: Aubanel, 2003. Richard Utz: "'There Are Places I Remember:' Situating the Medieval Past in Postmedieval Memory." Transfiguration: Nordic Journal of Christianity and the Arts 6.2 (2007), 89-108. Референце Остали извори Dossier Futura-Sciences article Guédelon : renaissance d'un château médiéval (French) Guedelon construction photos (French) BBC News article Building the Great Cathedrals (Television documentary). NOVA. 19. 10. 2010. Корисна информација се налази на: 5'10". Приступљено 20. 10. 2010. Guedelon 360°-Panoramatour - August 2011 Архивирано на веб-сајту Wayback Machine (25. април 2012) (French) Спољашње везе Official website